
O CTATBE 
Kurrouesbie = ciopa: = MysisTumMeyna, AnHoTanHsa: B  cTaTbe  OCcBEeIIeHbI 
oOpa30BaHHe, WHopMallwa, WporpaMMHoe uakTH4ecKHe U MpakTH4ecKHe OcOOeHHOCTH 
oOecrieuenne, TMCK, TeXHOJIOrHA, YHOOHOH U  UHHTepecHow opraHn3alluu 
KOMIIBIOTEp, IIpOYKT, ICKTPOHHBIM + OOpa3z0BaTesIbHOTO lipowecca IlyTeM 
yueOHHK, JUCTaHUMoHHoe obyyueHue. BHe]{peHHA MYyJIBTHMC{MMHBIX MeTOJIOB 
oOy4eHHA B AOMIKObHEIC OOpaz0BaTeJIbHbIe 

opraHv3aun. 
KIRISH 


Maktabgacha ta’lim tashkilotlarning ta’limiy faoliyatlarida multimedia texnologiyasidan 
foydalanishni amalga oshirish uchun, tarbiyachilar multimedia to‘g‘risida ma’lum bir darajada 
elementar bilimlarga ega bo‘lishlari kerak. Ilmiy va o‘quv adabiyotlarda, maqolalarda 
multimedia to‘g‘risida turli xil qarashlar, fikrlar va tushunchalar berilgan bo‘lib, tarbiyachi- 
pedagoglar ularning qaysi biridan foydalanishni bilmasdan giynalmoqdalar. 

Shuning uchun, quyida multimedia asoslarini (multimedia atamasi, ta’riflari, mazmuni, 
shakllanishi, vositalari va multimedia texnologiyasi bo‘yicha ba’zi-bir ma’lumotlarni) sodda va 
elementar shaklda baén qilamiz. Tarbiyachilarga multimedia to‘g‘risidagi ma’lumotlar tushunarli 
bo‘lishi uchun analogiya uslubidan foydalanib, ba’zi bir taqqoslashlarni ham keltiramiz. 

Multimedia atamasi (multum -medium) kabi ikkita so‘z yig‘indisidan (yoki ingl. Multi- 
media)lardan tashkil topgan bo‘lib, “multi”-ko‘p, ““media”-muhit ma’nosini anglatadi.[1] 

Ushbu atama ilmiy va o‘quv adabiyotlarda “Ko‘p vositalilik”, “Multimedia muhiti’”, 
“Ko‘pqatlamli muhit”, “Multimedia - bittadan ko‘p bo‘lgan mediadir”, “Mahsulot tashuvchi 
vosita”’, “Ma’lumot tashuvchi vosita” kabi talqin qilinib kelinmoqda, hatto ayrim adabiyotlarda 
“Hozirgacha multimediani aniq ta’rifi mavjud emasligi” ham e’tirof etilgan. 

Tarbiyachilarga mo‘ljallangan adabiyotlar va mashg‘ulotlarda foydalanish uchun 
atamaning tarjimasiga yaqin bo‘lgan quyidagi ta’rif “ko‘p elementli (tarkibli) muhit” atamasi 
mos keladi. 

ASOSTY QISM 

“Multimedia” atamasining adabiyotlarda yoritilgan bir nechta ta’rifini keltiramiz: 
“Multimedia-deganda turli shakldagi ma’lumotlarni qayta ishlovchi vositalar majmuasi 
tushuniladi’[2], “Multimedia — bir vaqtning o‘zida turli ko‘rinishdagi axborotlardan: matn, 
grafika, tovush va boshqalardan foydalanishni ko‘zda tutgan foydalanuvchi interfeysining 
kontseptsiyasi”[3], “Multimedia — bu informatikaning dasturiy va texnikaviy vositalari asosida 
axborotning an’anaviy va original turlari asosida o‘quv materiallarini o‘quvchilarga yetkazib 
berishning mujassamlashgan holdagi ko‘rinishidir’[4], “Multimedia — gurkirab rivojlanayotgan 


zamonaviy axborotlar texnologiyasidir’[5], “multimedia — bu maxsus texnologiya bo‘lib, 

dasturiy va texnik moddiy ta’minot asosida kompyuterda bir vaqtning o‘zida matnli, tasviriy 
axborotni tovushli va harakatli holda (hattoki videofilm holatida) ifodalash imkoniyatidir’[6], 
“Multimedia — tasvirli ma’lumotlar bilan ishlashga godir bo‘lgan vosita hisoblanadi”[7], “Odatda 
multimedia deganda turli shakldagi ma’lumotlarni qayta ishlovchi vositalar majmuasi 
tushuniladi”[8], “Multimedia — kompyuter tizimida matn, tovush, videotasvirni va_turli 
animatsiyalarni mujassamlashtirish imkonini beruvchi zamonaviy axborotlar 
texnologiyasidir”.[9] 

Yugoridagilardan ko‘rinib turibdiki, MTT tarbiyachilari o‘zlarining ish faoliyatlarida 
multimedia tushunchasining qaysi bir ta’rifidan foydalanishga gqiynaladilar. Multimedia 
tushunchasining ta’rifiga aniqlik kiritish uchun dastlab uning mazmunini ko‘rib o‘tamiz. 

Multimedianing mazmunni tasavvur etish va tushunish uchun, birinchi navbatda quyidagi 
ikkita taqqoslashni keltirish maqsadga muvofiq: 

Birinchi taqqoslash. Ma’lumki, dehqonchilik mahsulotlari temir yo‘l transporti vagonlariga 
ortilib markaziy shaharlarga jo‘natiladi. Buning uchun, birinchi galda mahsulotlar, masalan, 
kartoshka, piyoz, sabzi, karam, turp, sholg‘om, qovun, tarvuz va boshqalarga ishlov berilib 
(saralanib va tozalanib) omborxonalarda to‘planadi, so‘ngra vagonlarga ortiladi. 

A) mahsulotni vagonga ortish ikki usulda amalga oshirilishi mumkin: 

vagonga faqat bir turdagi mahsulot, masalan, faqat kartoshka ortilishi mumkin; 

vagonga bir necha turdagi mahsulot — kartoshka, piyoz, karam, sabzi, turp ortilishi 
mumkin. 

Shunday qilib, birinchi holda bitta vagonda bir turdagi mahsulot, ikkinchi holda esa bitta 
vagonda besh turdagi mahsulot jo‘natiladi. 

B) iste’molchi ishlov berilgan va omborxonada to‘plangan mahsulotni shu erning o‘zida 
yoki mo‘ljalga etib kelgan joyda iste’ mol qilishi mumkin. 

Demak, birinchi holda vagondagi mahsulotni bir tarkibli mahsulot, ikkinchi holda esa ko‘p 
tarkibli mahsulotlar majmuasi deb qarashimiz mumkin. 

Ikkinchi taqqoslash. MTT tarbiyachisi boshqa shahardagi hamkasbiga ish yuzasidan xat 
yuborishi bilan bog‘liq hol. Xat yuborish uchun dastlab xat matnini, fotosuratini, ishga doir bitta 
jadval va bitta sxema tayyorlab ularga ishlov beradi. Xatni yuborish esa ikki usulda amalga 
oshiriladi: 

1. Bitta konvertda odatdagidek faqat bitta xatni o‘zini joylashtirib yuboradi. Bu bir turdagi 
mahsulot yuborishga o‘xshash bo‘ladi. 

2. Bitta konvertda xat matnini, o‘zining fotosuratini, tayyorlagan jadval va sxemasini 
joylashtirib yuboradi. Bu bitta vagonda ko‘p turdagi mahsulot yuborishga o‘xshab, konvert 
ichida ma’lumotlar majmuasini yuborgan hisoblanadi. 

Yugoridagi taqqoslashlardagi misollarni axborotlar texnologiyasiga tatbiq etamiz. 
Ma’lumki, multimediali axborotlar tizimiga matn, jadvallar, grafika, nutq, sxema, musiqa va 
boshqalar kiradi. Ushbu axborotlarni ham foydalanuvchilarga yuqoridagi tartibda ikki usulda 
uzatish mumkin. 

1. Har bir axborotni, masalan, matnni ma’lum bir masofadagi foydalanuvchiga yoki 
shu joyning o‘zidagi foydalanuvchiga bitta “paketga” bir o‘zini joylab uzatish mumkin . 

2. Axborotning bir nechta turlarini — matn, grafika, sxema, tasvir, musiqa va 
boshqalarni kompyuter xotirasida saqlab, ishlov berib va barchasini bitta “paketga” 
mujassamlashtirilib ma’lum bir masofadagi foydalanuvchiga yoki shu joyning o‘zidagi 
foydalanuvchiga uzatish mumkin . 

Shunday qilib, multimedianing mazmunidan_ kelib chiqqan holda multimedia 
tushunchasining pedagoglar uchun tushunarli bo‘lgan quyidagi ta’rifini keltirish mumkin: 
“Multimedia - bir nechta axborot turlarini kompyuterda ishlov berish natijasida hosil qilingan va 
bitta “paketga” mujassamlashtirilgan axborot jamlamasidir’.[10] 

Multimedianing tashkil etuvchilaridan (element) biri — axborotlarga animatsiya samarasini 
berishdir. Bu multiplikatsion filmlarda rassomning chizgan qator chizmalari va rasmlarini tez 
(bir dagiqada 24 kadr tezlikda) namoyish ettirilishi asosida sodir bo‘ladi. Hozirgi kunda esa, 
multiplikatsion filmlar kompyuterda 3D. Flash dasturi asosida yaratilmoqda. Multimediada esa, 
maxsus dasturlar (Power Point, Macromedia Flash va hokazolar) orqali amalga oshiriladi. 

1986 yilda Amida kompyuterida birinchi marta maxsus rolikda tovush (musiqa) bilan 
birgalikdagi animatsiya samarasi namoyish qilinib, multimedianing shakllanishi nihoyasiga 
yetkazildi va bu yig‘ilishda to‘lagonli multimedia texnologiyasi yaratilgani e’tirof etildi. 
Shunday qilib, 1986 yil rasmiy ravishda multimediani yaratilgan (“tug‘ilgan”) yili hisoblanadi. 
Multimedia vositalariga multimedia mahsulotini yaratishda foydalanadigan uskunalar (yoki 
jihozlar), dasturlar va amalda foydalanishga mo‘ljallangan materiallar kiradi. Tarbiyachilar 
multimedia vositalari oson tasavvur etishlari uchun, uskunaviy, dasturiy va amaliy vositalar kabi 
uch turga bo‘lib tushuntirish qulayroq bo‘ladi: 

1. Uskunaviy vositalari qatoriga audio plata, video plata, kompakt disk (CD ROM, DVD, 
DVD ROM tashqi uskuna)lar, videoqamrash platalari, video kiritish va chiqarish, tovush kiritish 


va chigarish qurilmalari va boshqalar kiradi. 

2. Dasturiy vositalariga Power Point, Macromedia Flash, Adobe Premiere, Media Player, 
CD Player va boshga dasturlarini kiritish mumkin. 

Shuningdek, mahsulot tayyorlashda Corel Draw, Paint Brush grafik muharrirlardan ham 
foydalaniladi. 

3. Amaliy vositalariga turli xil jadvallar, ma’lumotnomalar, elektron darsliklar, 
taqdimotlar, slaydlar, kompyuter o‘yinlari va boshqalar kiradi. Bulardan ta’lim jarayonida, 
moliya-iqtisod tizimida, ilmiy-tadqiqot ishlarida va boshqalarda foydalaniladi. 

Multimedia texnologiyasi dastlab ma’lum bir sohadagi texnologik jarayon mazmunini 
ko‘rib chiqaylik. Texnologik jarayon deganda, biron xom ashyo, material yoki axborotni ma’lum 
bir asbob-uskuna, vosita, qurilmalardan foydalanib, ularga ishlov berish, xossalarini o‘zgartirish 
va qayta ishlash natijasida yangi sifatli mahsulot olish jarayoni tushuniladi. 

Multimediali kompyuter texnologiyasidan ta’lim sohasida yangi pedagogik texnologiya 
sifatida foydalanish mumkin. Ushbu texnologiya quyidagi afzalliklarga ega: dars va 
mashg‘ulotlarning samaradorligi va beriladigan materiallarni hajmi oshiradi, o‘rganilgan 
materiallar tarbiyalanuvchilarning xotiralarida uzoq vaqt saqlanadi. 

Multimedia texnologiyasidan foydalanish borasida, ko‘pgina ta’lim vositalari — o‘quv 
elektron darsliklar, qo‘llanmalar, ishlanmalar, taqdimotlar ishlab chigilgan. Masalan, o‘rta- 
maxsus, kasb-hunar kollejlari uchun “Informatika” elektron darsligi, “O‘zbekiston-2000”, “Amir 
Temur” ilovalari shular jumlasidandir. 

Kezi kelganda shuni ta’kidlash kerakki, multimediali elektron darsliklar, odatdagi 
an’anaviy darsliklarga nisbatan gator afzalliklarga ega. Ya’ni, 

Birinchidan, odatdagi darsliklarda biron mavzuga tegishli materiallar matni va statik 
ko‘rinishdagi bitta rasm beriladi; 

Ikkinchidan, multimediali elektron darsliklarda esa, shu mavzuga tegishli material matni va 
uni sharhlab boruvchi suhandonning ovozi, mavzuga tegishli animatsiya berilgan bir nechta 
tasviriy ma’lumotlar, o‘tgan davrga tegishli kichik kino lavha va musiqa qo‘shib beriladi. 
Masalan, A.J.Ashirova o‘zining texnika oliy o‘quv yurtlari uchun yaratgan elektron darsligida 
40% dan ortiq multimedia materiallaridan foydalangan. Shuningdek, N.Toylogov o‘zining 
elektron darsligida multimedia materiallariga ham e’tibor qaratgan.[11] 

XULOSA 

Multimedia texnologiyasidan maktabgacha ta’lim tashkilotlarida hozirgi davrda unumli 
foydalanib kelinmoqda. Shu bilan birga MTTlarda ham multimedia texnologiyasidan 
foydalanishning keng imkoniyatlari1 mavjud. Jumladan, MTT tarbiyalanuvchilariga harflarni 
o‘rgatishda elementar matematik tushunchalar bilan tanishtirishda, ijobty va salbiy ekologik 

ta’sirlarni bayon qilishda, ta’limiy va rivojlantiruvchi kompyuterli o‘yinlarni amalga oshirishda 
foydalaniladi. 

Masofali ta’lim o‘gitishing zamonaviy shakllaridan biri sifatida ta’lim tizimining barcha 
sohalarida o‘z o‘rnini topmoqda. Jumladan, Internet tarmog‘idagi o‘quv materiallaridan keng 
foydalanilmoqda. Internetdan olinadigan materiallarning aksariyati multimediali taqdimot 
shaklida yaratilgan. Masalan, MTTlar uchun “Kimning uyi qaerda?”’, “Uy yasash” taqdimotlari 
va turli xil kompyuter o‘yinlari shular jumlasidandir. 

Shunday qilib, MTT tarbityachilari multimedia to‘g‘risida to‘liq ma’lumotga ega 
bo‘lganlarida, undan MTTlarning ta’ lim-tarbiya jarayoniga foydalanishlari oson kechadi. 

